《过采石有怀李白及过彭蠡有怀陶令 其一》
明代·韩守益

制作隆中古，寥寥大雅音。文章关有道，天地岂无心。

白也才何逸，时哉陆易沉。蛾眉亭外月，还照大江浔。

作者简介：明湖广石首人，字仲修，号樗寿。应贤良文学聘，为广西佥事，有安抚民人功，迁河南道御史。因直言忤旨，谪充国子监膳夫供事。寻复为御史，凡三历台谏，屡起屡谪。帝尝命力士用铁锤击令仆地。改春坊中允。后以病归。有《樗寿集》。